Αρθρο 285

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. α) Σε περίπτωση κατά την οποία, σύμφωνα με το άρθρο 260 παράγραφος 1, το δεύτερο στάδιο έχει διάρκεια πέντε ετών, οι τιμές που εφαρμόζονται στην Πορτογαλία ορίζονται, μέχρι την πρώτη από τις προσεγγίσεις που αναφέρονται στην παράγραφο 2 του παρόντος άρθρου, στο ίδιο επίπεδο με το επίπεδο που προκύπτει από την εφαρμογή του άρθρου 265 σημείο 1.

β) Σε περίπτωση κατά την οποία, σύμφωνα με το άρθρο 260 παράγραφος 2, το δεύτερο στάδιο έχει διάρκεια επτά ετών, οι τιμές που εφαρμόζονται στην Πορτογαλία είναι, μέχρι την πρώτη από τις προσεγγίσεις που αναφέρονται στην παράγραφο 2 του παρόντος άρθρου, οι τιμές, εκφρασμένες σε ECU, που καθορίζονται σύμφωνα με τους κανόνες που προβλέπονται στην κοινή οργάνωση των αγορών του σχετικού τομέα, στο επίπεδο που έχουν στις 31 Δεκεμβρίου 1988, σύμφωνα με τους κανόνες πειθαρχίας όσον αφορά τις τιμές που αναφέρονται στο άρθρο 265 σημείο 1.

2. Αν η εφαρμογή της παραγράφου 1 οδηγεί, στην Πορτογαλία, σε ένα επίπεδο διαφορετικό από το επίπεδο των κοινών τιμών, οι τιμές, για τις οποίες στο τμήμα V γίνεται αναφορά στο παρόν άρθρο, προσεγγίζουν, με την επιφύλαξη της παραγράφου 6, τις κοινές τιμές κάθε χρόνο κατά την έναρξη της περιόδου εμπορίας, σύμφωνα με τις παραγράφους 3 και 4.

3. Σε περίπτωση που για ένα προϊόν η τιμή στην Πορτογαλία είναι κατώτερη από την κοινή τιμή, η προσέγγιση πραγματοποιείται:

- σε πέντε έτη, όταν το δεύτερο στάδιο έχει πενταετή διάρκεια στην περίπτωση αυτή, η τιμή στην Πορτογαλία προσαυξάνεται κατά τις τέσσερεις πρώτες προσεγγίσεις διαδοχικά κατά το ένα πέμπτο, το ένα τέταρτο, το ένα τρίτο και το ήμισυ της διαφοράς που υφίσταται μεταξύ του επιπέδου της πορτογαλικής τιμής και του επιπέδου των κοινών τιμών που εφαρμόζονται πριν από κάθε προσέγγιση,

- σε επτά έτη, όταν το δεύτερο στάδιο έχει επταετή διάρκεια στην περίπτωση αυτή, η τιμή στην Πορτογαλία προσαυξάνεται κατά τις έξι πρώτες προσεγγίσεις διαδοχικά κατά το ένα έβδομο, το ένα έκτο, το ένα πέμπτο, το ένα τέταρτο, το ένα τρίτο και το ήμισυ της διαφοράς που υφίσταται μεταξύ του επιπέδου της πορτογαλικής τιμής και του επιπέδου των κοινών τιμών που εφαρμόζονται πριν από κάθε προσέγγιση.

Η τιμή που προκύπτει από τον υπολογισμό που γίνεται βάσει μιας από τις δύο ανωτέρω περιπτώσεις προσαυξάνεται ή μειώνεται αναλογικά προς την αύξηση ή την ενδεχόμενη μείωση της κοινής τιμής για την ερχόμενη περίοδο εμπορίας.

Η κοινή τιμή εφαρμόζεται στην Πορτογαλία το 1995, κατά την έναρξη της περιόδου εμπορίας του σχετικού προϊόντος.

4. α) Σε περίπτωση που για ένα προϊόν η τιμή στην Πορτογαλία είναι ανώτερη της κοινής τιμής, η τιμή σε αυτό το κράτος μέλος διατηρείται στο επίπεδο που αναφέρεται στην παράγραφο 1 και η προσέγγιση προκύπτει από την εξέλιξη των κοινών τιμών, κατά τη διάρκεια των πέντε ή των επτά ετών του δευτέρου σταδίου, ανάλογα με την περίπτωση.

Πάντως, η τιμή στην Πορτογαλία προσαρμόζεται κατά το αναγκαίο μέτρο για να αποφευχθεί μια διεύρυνση της διαφοράς μεταξύ της τιμής αυτής και της κοινής τιμής.

Με την επιφύλαξη του στοιχείου β), η κοινή τιμή εφαρμόζεται στην Πορτογαλία το 1995, κατά την έναρξη της περιόδου εμπορίας του σχετικού προϊόντος.

β) Πριν από το τέλος του ογδόου έτους από την ημερομηνία της προσχώρησης, το Συμβούλιο προβαίνει σε ανάλυση της εξέλιξης της προσέγγισης των τιμών. Για το σκοπό αυτό, η Επιτροπή διαβιβάζει στο Συμβούλιο, στο πλαίσιο των εκθέσεων που αναφέρονται στο άρθρο 264 παράγραφο 2 στοιχείο γ), γνώμη συνοδευόμενη κατά περίπτωση από τις κατάλληλες προτάσεις.

Εάν από την ανάλυση αυτή προκύπτει:

- ότι η διαφορά μεταξύ των πορτογαλικών τιμών και των κοινών τιμών, μολονότι είναι υπερβολικά σημαντική για να μπορέσει να απορροφηθεί κατά τη διάρκεια της χρονικής περιόδου που εναπομένει για την προσέγγιση των τιμών δυνάμει της παραγράφου 2, φαίνεται παρά ταύτα ότι μπορεί να καλυφθεί μέσα σε μια περιορισμένη προθεσμία, η προβλεπόμενη αρχικά περίοδος προσέγγισης των τιμών μπορεί να παραταθεί στην περίπτωση αυτή, οι τιμές διατηρούνται στο προηγούμενο επίπεδο τους, σύμφωνα με τον κανόνα που προβλέπεται στο στοιχείο α),

- ότι η διαφορά μεταξύ πορτογαλικών τιμών και κοινών τιμών είναι υπερβολικά σημαντική για να μπορέσει να καλυφθεί μόνο με την παράταση της αρχικά προβλεπόμενης περιόδου προσέγγισης, μπορεί να αποφασιστεί ότι, εκτός από την παράταση αυτή, η προσέγγιση θα γίνει με την προοδευτική μείωση των πορτογαλικών τιμών, εκφρασμένων σε πραγματικές τιμές, συνοδευόμενη, εφόσον είναι ανάγκη, από έμμεσες προσωρινές και μειούμενες προοδευτικά ενισχύσεις, προκειμένου να απαμβλυνθεί η επίπτωση της μείωσης αυτών των τιμών. Η χρηματοδότηση των ενισχύσεων αυτών βαρύνει τον πορτογαλικό προϋπολογισμό.

Το Συμβούλιο, με ειδική πλειοψηφία και μετά από πρόταση της Επιτροπής και διαβούλευση με το Ευρωπαϊκό Κοινοβούλιο, αποφασίζει τα μέτρα που αναφέρονται στο προηγούμενο εδάφιο.

5. Όταν κατά την έναρξη του δευτέρου σταδίου διαπιστωθεί ότι η διαφορά που υφίσταται μεταξύ του επιπέδου της τιμής ενός προϊόντος στην Πορτογαλία και του επιπέδου της κοινής τιμής δεν υπερβαίνει το 3% της κοινής τιμής, η τελευταία αυτή τιμή μπορεί να εφαρμοστεί στην Πορτογαλία για το σχετικό προϊόν.

6. Για την αρμονική λειτουργία της διαδικασίας της ένταξης, μπορεί να αποφασιστεί ότι, κατά παρέκκλιση της παραγράφου 3, η τιμή ενός ή περισσοτέρων προϊόντων για την Πορτογαλία θα διαφέρει, κατά τη διάρκεια μιας περιόδου εμπορίας, από τις τιμές που προκύπτουν από την εφαρμογή αυτής της παραγράφου.

Η διαφορά αυτή δεν μπορεί να υπερβεί το 10% του ποσού της κίνησης των τιμών που πρέπει να πραγματοποιηθεί.

Στην περίπτωση αυτή, το επίπεδο των τιμών για την επόμενη περίοδο εμπορίας είναι εκείνο που θα προέκυπτε από την εφαρμογή της παραγράφου 3, αν η διαφορά δεν είχε αποφασιστεί. Για την εν λόγω, όμως, περίοδο εμπορίας είναι δυνατόν να αποφασιστεί μια περαιτέρω διαφορά σε σχέση με το επίπεδο αυτό, σύμφωνα με τις προϋποθέσεις που αναφέρονται στο πρώτο και δεύτερο εδάφιο.

Η παρέκκλιση που προβλέπεται στο πρώτο εδάφιο δεν εφαρμόζεται για την τελευταία προσέγγιση που αναφέρεται στην παράγραφο 3.